**ПОКАНА ЗА ИНФОРМАЦИОНЕН СЕМИНАР**

**"ДЕН НА КАРИЕРАТА"**

Община Добричка Ви кани на информационен семинар "Ден на кариерата" по проект BG05M9OP001-2.010-0467-С01- "Социално предприятие „Помощ в дома и градината“ – генератор на социална възвръщаемост в община Добричка. Проектът се осъществява чрез процедура за предоставяне на безвъзмездна финансова помощ BG05M9OP001-2.010 „Развитие на социалното предприемачество” по Оперативна програма „Развитие на човешките ресурси” 2014-2020, съфинансирана от Европейски социален фонд на Европейския съюз.

На събитието ще присъстват Кметът на Община Добричка г-жа Соня Георгиева, Румяна Иванова – Ръководител на проекта, Антония Атанасова – Илиева – координатор, Алина Дякова – счетоводител, Димитричка Тодорова – Диамандиева – директор на "Социално предприятие „Помощ в дома и градината“ – генератор на социална възвръщаемост в община Добричка", Мариета Проданова – счетоводител на ОСП, експерти по проекта, лица от целевите групи, представители на заинтересовани страни, Бюро по труда, работодатели от региона, институции, НПО и специалисти, работещи в социалната сфера, и медии.

Целта на информационния семинар е представяне на възможностите на хората с увреждания, лицата в неравностойно положение на пазара на труда и другите социално изключени лица, позитивната им роля в обществото, разчупване на стереотипите и промяна на нагласата спрямо тях чрез представяне на работодатели от региона, свободни работни места, запознаване с нормативната база по наемане на лица от целевата група по проекта, информиране за процедурите за подбор и условията за кандидатстване, представяне от страна на общинските власти на социалните обекти и услугите, които предлагат, информиране от Бюрото по труда за търсенето и предлагането на работна сила в региона, споделяне на трудностите при търсенето на работа.

Дата на провеждане: **28.11.2019 г.**

Място на провеждане: **град Добрич, ул. „Независимост“ №20, административна сграда на община Добричка, зала 108**

**Начало:** 10.30 ч.

Румяна Иванова, /П/

**Ръководител проект**